**Anexa nr. 3 la H.C.J. Argeș nr. ........................**

***JUDEŢUL ARGEŞ COMUNA BRADU***

**CONTRACT DE ADMINISTRARE**

*I.* ***Părţile contractante***

1. **Judeţul Argeş** prin Consiliul Judeţean Argeş, cu sediul în Mun. Piteşti, Piaţa Vasile Milea nr. 1, Jud. Argeș, Cod unic de înregistrare 4229512, Telefon centrală: 0248/217800, Fax: 0248/220137, reprezentat prin dl. **Ion MÎNZÎNĂ, Președinte** al Consiliului Județean Argeș, în calitate de **proprietar,**

şi

2. **Comuna Bradu** prinConsiliul LocalBradu, cu sediul în comuna Bradu, jud. Argeș, tel/fax 0248/279412, cod fiscal: 5172600, reprezentată prin dl. **Dănuț Trandafir STROE, Primar** al Comunei Bradu, în calitate de **administrator.**

În temeiul art. 108 lit. a), art. 173 alin. 1, lit. c), alin. 4 lit. a), art. 297 alin. 1 lit. a), art. 298 și al art. 299 din Ordonanța de Urgență nr. 57 din 03 iulie 2019 privind Codul Administrativ cu modificările și completările ulterioare, al art. 866-870 din Legea nr. 287/2009 privind Codul Civil, republicată și actualizată, al art. 22ˆ1, alin 3 din Ordonanța de Guvern nr. 43/28.08.1997, privind regimul drumurilor, modificată și completată, precum și al Hotărârii Consiliului Județean Argeș nr. ……………….., părțile au convenit la încheierea prezentului contract de administrare.

***II. Obiectul contractului:***

1.Prezentul contract are ca obiect constituirea dreptului de administrare în favoarea Consiliului Local al Comunei Bradu asupra *zonei de siguranță* (pe ambele sensuri) *aferentă DJ 659, de la km 0+032 la km 7+964 (Carte Funciară Nr. 89379 Bradu, Carte Funciară Nr. 89086 Bradu și Carte Funciară Nr. 89039 Bradu),* identificată conform Anexelor nr. 1 și nr. 2, parte integrantă din al Hotărârea Consiliului Județean Argeș nr. …………, *în vederea executării de lucrări de construire a rețelelor de canalizare pluvială, trotuare, spații verzi precum și a altor lucrări edilitare.*

Bunul care face obiectul prezentului contract se transmite în administrare Consiliului Local al Comunei Bradu pe bază de proces-verbal ce va constitui Anexă la prezentul contract.

***III. Durata contractului***

1.Prezentul contract de administrare se încheie pe perioadă de **10 ani,** cu începere de la data înregistrării la sediul proprietarului.

***IV. Drepturile și obligațiile părților:***

**1. Proprietarul – Județul Argeș se obligă:**

1.1. Să garanteze administratorul - Consiliul Local al Comunei Bradu, de evicțiune totală sau parțială din partea sa ori a terților, precum și de viciile ascunse ale bunului imobil – *zona de siguranță*;

1.2. Să nu tulbure administratorul în exercitarea drepturilor prevăzute în prezentul contract;

1.3. Să notifice administratorul, cu cel putin 60 de zile, apariția oricăror împrejurări de natură să aducă atingere drepturilor acestuia.

**2. Administratorul –**  **Consiliul Local al Comunei Bradu se obligă:**

2.1. Să folosească bunul imobil – *zona de siguranță* dat în administrare conform destinaţiei lui şi numai pentru îndeplinirea atribuţiilor născute din prezentul contract;

2.2 Să asigure paza, protecţia şi conservarea bunul imobil – *zona de siguranță*, ca un bun proprietar şi să suporte toate cheltuielile necesare bunei funcţionări a acestuia;

2.3 Să suporte toate cheltuielile necesare pentru aducerea bunul imobil – *zona de siguranță* la starea corespunzătoare de folosinţă, în cazul degradării acestora, ca urmare a utilizării necorespunzătoare sau a neasigurării pazei;

2.4. Să exploateze bunul imobil – *zona de siguranță* dat în administrare ca un bun administrator, evitând distrugerea, degradarea sau deteriorarea lor;

2.5. Să nu modifice traseul drumului și să nu impună restricții de circulație fără acordul administratorului inițial al drumului;

2.6. Să respecte normele de proiectare și de execuție cel puțin pentru categoria drumului care a fost preluat;

2.7.Să realizeze, cu avizul administratorului inițial al drumului, autorizarea amplasamentelor și/sau acceselor la zona drumului;

2.8. Să nu modifice încadrarea dumului din punctul de vedere al capacității portante, fără acordul administratorului inițial al drumului;

2.9. Să restituie proprietarului bunul imobil – *zona de siguranță* dat în administrare la încetarea contractului de administrare în starea în care au fost predate și după caz cu îmbunătățirile aduse acestora, libere de orice sarcini.

**3. Drepturile proprietarului:**

3.1. Să urmărească îndeplinirea obligaţiilor asumate de către administrator prin prezentul contract.

3.2. Să inspecteze bunul imobil – *zona de siguranță* administrat;

3.3. Să pretindă despăgubiri pentru pagubele suferite ca urmare a neîndeplinirii sau îndeplinirii necorespunzătoare a obligațiilor de către administrator, ori din culpa dovedită și exclusivă a acestuia;

3.4. Să primească la încetarea contractului bunul imobil – *zona de siguranță* în starea în care a fost predat și după caz cu îmbunătățirile aduse acestuia.

**4. Drepturile administratorului:**

4.1. Să administreze bunul imobil – *zona de siguranță* în condiţiile legii și în concordanță cu art. 2 din prezentul contract.

***V. Cesiunea contractului****:*

**1.** Cesiunea contractului este interzisă.

***VI. Încetarea contractului de administrare:***

*Prezentul contract de administrare încetează în următoarele situații:*

1. În cazul în care interesul local o impune, prin denunțarea unilaterală de către una dintre cele două părți contractante;

2. În cazul nerespectării obligațiilor contractuale de către administrator, proprietarul are dreptul să rezilieze contractul de plin drept, obligând administratorul la plata unei despăgubiri proporțional cu daunele suferite;

3. La dispariția, dintr-o cauză de forță majoră, a bunului imobil – *zona de siguranță* dat în administrare sau în cazul imposibilității obiective a administratorului de al exploata, prin renunțare la contract fără plata unei despăgubiri;

4. Prin revocarea dreptului de administrare;

5. Prin încetarea dreptului de proprietate publică a Județului Argeș asupra bunul imobil – *zona de siguranță* ce face obiectul prezentului contract.

***VII. Răspunderea contractuală:***

1. Pentru nerespectarea totală sau parțială, ori pentru executarea defectuoasă a vreuneia dintre clauzele contractuale, partea vinovată se obligă să plătească daune-interese, calculate pe baza valorii pagubelor provocate sau să remedieze defecțiunile provocate din vina sa constatată și dovedită, pe cheltuiala proprie, in cel mai scurt timp posibil.

***VIII. Forța majoră****:*

1. Orice împrejurare independentă de voința părților, intervenită după data semnării contractului care împiedică executarea acestuia, este considerată forță majoră și exonerează de răspundere partea care o invocă. Sunt considerate ca forță majoră, în sensul acestei clauze, împrejurări ca : război, cutremur, marile inundații, embargo.

2. Partea care invocă forța majoră trebuie să anunțe cealaltă parte în termen de 5 zile calendaristice, de la data apariției respectivului caz de forță majoră și să prezinte un act confirmativ, eliberat de autoritatea competentă din propriul județ, prin care să certifice realitatea și exactitatea faptelor și a imprejurărilor care au condus la invocarea forței majore și, de asemenea, de încetarea acestei situații.

*IX****. Modificarea Contractului:***

1. Prezentul contract se poate modifica prin negociere si acord bilateral, la inițiativa oricarei părți contractante, sub rezerva notificării scrise a intenției de modificare și a propunerilor de modificare cu cel puțin 60 zile înaintea datei de la care se dorește modificarea.

2. Modificarea se va face prin încheierea unui act adițional semnat de către ambele părți.

3. Modificarea se supune legilor care au fost în vigoare la momentul încheierii prezentului contract.

4. Dacă o clauză a acestui contract ar fi declarată nulă, celelalte prevederi ale contractului nu vor fi afectate de această nulitate. Părțile convin ca orice clauză declarată nulă să fie înlocuită cu o altă clauză care să fie în concordanță cu legile în vigoare.

*X.* ***Notificări***

1. Este interzisă subînchirierea în tot sau în parte a bunului imobil – *zona de siguranță* care face obiectul prezentului contract de administrare, unei terţe părţi.

2. În accepţiunea părţilor contractante orice notificare adresată de una dintre acestea celeilalte, este valabil îndeplinită dacă va fi transmisă la adresa/sediul prevăzut în prezentul contract de administrare.

3. În cazul în care notificarea se face pe cale poştală, ea va fi transmisă prin scrisoare recomandată cu confirmare de primire şi se consideră primită de destinatar la data menţionată de oficiul poştal primitor.

4. Dacă notificarea se trimite prin fax, ea se consideră primită în prima zi lucrătoare după cea în care a fost expediată.

5. Notificările verbale nu se iau în considerare.

***XI. Litigii:***

1. Litigiile de orice fel ce decurg din executarea prezentului contract se vor soluționa pe cale amiabilă.

2. În situația în care părțile nu se pot înțelege, litigiile se vor soluționa de către instanțele judecătorești competente.

***XII. Dispozitii finale:***

Pe toată durata administrării, cele două părți se vor supune actelor normative în vigoare.

În cazul în care Consiliul Local Bradu nu respectă condițiile prevăzute la alin 2. al capitolului “***IV. Drepturile și obligațiile părților***”, administratorul inițial al drumului are dreptul să solicite preluarea în administrare a bunului imobil - *zona de siguranță.*

La recepția lucrărilor vor fi cooptați ca membrii și reprezentanți ai administratorului inițial al drumului, care urmează să preia în administrare bunul imobil - *zona de siguranță*.

După recepția finală a lucrărilor, bunul imobil - *zona de siguranță* se retransmite administratorului sau autorităților administrației publice locale de care au aparținut.

Modificarea și completarea contractului de administrare se poate face ori de câte ori va fi nevoie, prin acte adiționale, cu acordul părților în funcție de necesitate și de noile reglementări în domeniu, prin raportare la clauzele capitolului *“IX. Modificarea contractului ‘’.*

*Prezentul contract s-a încheiat în 2 (două) exemplare, câte un exemplar pentru fiecare parte.*

**PROPRIETAR, ADMINISTRATOR,**

***JUDEȚUL ARGEȘ* COMUNA BRADU**

**PREȘEDINTE, PRIMAR,**

**ION MÎNZÎNĂ** **DĂNUȚ TRANDAFIR STROE**

*Avizat de legalitate*

**SECRETARUL GENERAL AL JUDEȚULUI ARGEȘ,**

**IONEL VOICA**

**DIRECTOR EXECUTIV, SECRETAR GENERAL,**

**CARMEN MOCANU ELEONORA CHIRAN**

**DIRECTOR EXECUTIV,**

**ALISA CIOBANU**

**DIRECTOR EXECUTIV,**

**ALIN STOICEA**

*Consilier juridic,*

*Carmen Nicolae*